Document ID: /roh_data/filtered/fineweb-2-filterrobots_roh.jsonl.gz/72665

Tras sia nona, ch'era oriunda da la Val Vuclina, ha la dunna ch'è creschida si a La Punt Chamues-ch, gì da pitschna ensi contact cun il vin. Suenter avair lavurà durant differents onns en la branscha da la hotellaria ed era tar in'agenzia franzosa da marketing e communicaziun, ha l'Engiadinaisa fatg avant 15 onns il pass en la independenza. Oz è la dunna da 51 onns academicra da vin, ha sia atgna agenzia da vin, scriva meds d'instrucziun, fa scolaziuns ed organisescha en in onn il «Wine Hub Alps», l'emprim simposi da vin a La Punt Chamues-ch.